## Odluka o granici između kopnenih voda i voda mora

### NN 89/2010 (19.7.2010.), Odluka o granici između kopnenih voda i voda mora

VLADA REPUBLIKE HRVATSKE

2506

Na temelju odredbe članka 2. stavka 3. Zakona o vodama (»Narodne novine«, broj 153/2009), Vlada Republike Hrvatske je na sjednici održanoj 1. srpnja 2010. godine donijela

ODLUKU

O GRANICI IZMEĐU KOPNENIH VODA I VODA MORA

I.

Ovom Odlukom utvrđuje se crta razgraničenja između kopnenih voda i voda mora, koja se odnosi na ušća rijeka koje se ulijevaju u more i kanale spojene s morem.

Odredbe ove Odluke ne odnose se na granice ribolovnog mora, određene posebnim propisima kojima se uređuju pitanja upravljanja živim bogatstvima u okviru morskog i slatkovodnog ribarstva.

II.

Crta razgraničenja između kopnenih voda i voda mora iz točke I. ove Odluke, utvrđuje se kako slijedi:

1. Na rijeci Dragonji:

– spojnica lijeve obale rijeke Dragonje s obalom mora i točke prema moru koja će biti određena nakon što proces razgraničenja između Republike Hrvatske i Republike Slovenije bude okončan.

2. Na Umaškom potoku:

– spojnica zatvorenog korita vodotoka s obalom mora.

3. Na rijeci Mirni:

– spojnica točke A (spoj desne obale rijeke Mirne) i točke B (krajnja točka na lijevoj obali rijeke Mirne).

4. Na rijeci Raši:

– spojnica točke A (spoj desne obale rijeke Raše i mora) i točke B (na lijevoj obali u smjeru 90° od točke A).

5. Na Boljunčici:

– spojnica točke A (rt na spoju lijeve obale i obale mora) i točke B (pravac u smjeru sjever – jug od točke A do desne obale).

6. Na Rječini:

– južna strana željezničkog mosta najbližeg moru.

7. Na bujici Bakarački rov:

– zapadna strana pješačkog mosta najbližeg moru.

8. Na Dubračini:

– spojnica desne obale Dubračine s obalom mora i korijena lukobrana na lijevoj obali.

9. Na Novljanskoj Ričini:

– južna strana cestovnog mosta na jadranskoj magistrali.

10. Na Kolanu – Senj:

– spojnica obala Kolana s obalom mora.

11. Na Bašćanskoj Ričini:

– spojnica korita vodotoka s obalom mora.

12. Na rijeci Zrmanji:

– spojnica točke A (rt Rijeka na desnoj obali) i točke B (u smjeru 112° od točke A do lijeve obale).

13. Na potoku Bašćici:

– spojnica obala Bašćice s obalom mora.

14. Na potoku Miljašić Jarugi:

– spojnica krajnjeg rta na lijevoj obali i korijena lukobrana na desnoj obali.

15. Na kanalu Prosika – Vransko jezero – more:

– spojnica obala kanala s obalom mora (rt uvala Kalebić i rt uvala Prosika).

16. Na rijeci Krki:

– nizvodna strana mostovskog prijelaza preko rijeke Krke na državnoj cesti D-56.

17. Na rijeci Gudući:

– spojnica točke A (rt Peluča na lijevoj obali) i točke B (u smjeru 215° od točke A do desne obale).

18. Na rijeci Jadru:

– zapadna strana željezničkog mosta (industrijski kolosijek, neposredno uzvodno od ušća Jadra u more).

19. Na rijeci Žrnovnici:

– južna strana cestovnog mosta na jadranskoj magistrali (MC 2).

20. Na rijeci Cetini:

– spojnica točke A (korijen lukobrana na desnoj obali) i točke B (korijen lukobrana na lijevoj obali).

21. Baćinska jezera – more (spojni kanal):

– južna strana cestovnog mosta u Baćini neposredno prije ulijeva u more.

22. Na Crnoj rijeci:

– zapadna strana zapadnog cestovnog mosta u Pločama.

23. Na spojnom kanalu Jezero Vlaška – more:

– spojnica točke A (korijen pera na lijevoj obali kanala Vlaška) i točke B (korijen nasipa »Digić« na desnoj obali kanala Vlaška).

24. Na rijeci Neretvi:

– spojnica točke A (korijen lukobrana na lijevoj obali ušća Neretve) i točke B (korijen lukobrana na desnoj obali ušća Neretve).

25. Na rijeci Maloj Neretvi:

– spojnica: lokalne ceste Opuzen – Blace (kod CS Modrič), preko nizvodne (zapadne) strane brane na ušću Male, zapadnim rubom ceste Opuzen – Blace (od brane na ušću Male Neretve do brodske prevodnice) te južnim (nizvodnim) rubom brodske prevodnice.

26. Na rijeci Ombli:

– na nizvodnoj strani stepenica pri ušću rijeke u more.

Crte razgraničenja između kopnenih voda i voda mora iz stavka 1. ove točke ucrtane su na kartama mjerila 1:5.000, koje su sastavni dio ove Odluke.

III.

Karte s ucrtanim granicama između kopnenih voda i voda mora iz točke II. stavka 2. ove Odluke čuvaju se, kao izvornik, u Hrvatskim vodama, u analognom i digitalnom obliku, i ne objavljuju se u »Narodnim novinama«.

IV.

Crta razgraničenja između kopnenih voda i voda mora iz točke II. stavka 1. ove Odluke čini granicu između vodnog dobra i pomorskog dobra.

V.

Lučka područja utvrđena posebnim propisima izuzimaju se iz statusa javnog vodnog dobra.

Sukladno Pomorskom zakoniku (»Narodne novine«, br. 181/2004, 76/2007 i 146/2008), pomorskom plovidbom smatra se plovidba rijekama hrvatskog Jadranskog slijeva do granice do koje su one plovne s morske strane.

VI.

Crtu razgraničenja na vodotocima i kanalima spojenih s morem koja nije utvrđena u točki II. stavku 1. ove Odluke, utvrđuje po potrebi Nadležno tijelo za utvrđivanje granica pomorskog dobra sukladno Zakonu o pomorskom dobru i morskim lukama, u koji su obvezatno uključeni predstavnici ministarstva nadležnog za vodno gospodarstvo i Hrvatskih voda, kao promjenjivi članovi.

Članovi iz ministarstva nadležnog za vodno gospodarstvo i Hrvatskih voda sudjeluju u radu Nadležnog tijela iz stavka 1. ove točke samo kad se radi o određivanju crte razgraničenja na vodotocima i kanalima spojenima s morem.

VII.

Danom stupanja na snagu ove Odluke prestaje važiti Sporazum o utvrđivanju crte razgraničenja kopnenih voda i voda mora (»Narodne novine«, broj 104/2000).

VIII.

Ova Odluka stupa na snagu osmoga dana od dana objave u »Narodnim novinama«.

Klasa: 325-01/10-01/05

Urbroj: 5030112-10-1

Zagreb, 1. srpnja 2010.

Predsjednica
Jadranka Kosor, dipl. iur., v. r.

2. Umaški potok

![](dodatni/410301.jpeg)

3. rijeka Mirna

![](dodatni/410302.jpeg)

4. rijeka Raša

![](dodatni/410303.jpeg)

5. Boljunčica

![](dodatni/410304.jpeg)

6. Rječina

![](dodatni/410305.jpeg)

7. bujica Bakarački rov

![](dodatni/410306.jpeg)

8. Dubračina

![](dodatni/410307.jpeg)

9. Novljanska Ričina

![](dodatni/410308.jpeg)

10. Kolan

![](dodatni/410309.jpeg)

11. Bašćanska Ričina

![](dodatni/410310.jpeg)

12. Zrmanja

![](dodatni/410311.jpeg)

13. potok Bašćica

![](dodatni/410312.jpeg)

14. Miljašić Jaruga

![](dodatni/410313.jpeg)

15. Kanal Prosika – Vransko jezero – more

![](dodatni/410314.jpeg)

16. rijeka Krka

![](dodatni/410315.jpeg)

17. rijeka Guduća

![](dodatni/410316.jpeg)

18. rijeka Jadro

![](dodatni/410317.jpeg)

19. rijeka Žrnovnica

![](dodatni/410318.jpeg)

20. rijeka Cetina

![](dodatni/410319.jpeg)

21. Baćinska jezera – more (spojni kanal)

![](dodatni/410320.jpeg)

22. Crna rijeka

![](dodatni/410321.jpeg)

23. spojni kanal Jezero Vlaška – more

![](dodatni/410322.jpeg)

24. rijeka Neretva

![](dodatni/410323.jpeg)

25. Mala Neretva

![](dodatni/410324.jpeg)

26. rijeka Ombla

![](dodatni/410325.jpeg)

Odluka, NN 89/2010-2506